Μια ιδιαιτέρως ζεστή και φιλόξενη οικογένεια, που θα σας φροντίσει με διακριτικότητα και ιδιαίτερο μεράκι. Τα δωμάτια είναι λίγα μόλις μέτρα από τη θάλασσα, σε μια οικογενειακή και όμορφη παραλία, που αφήνεις τα παιδιά σου να παίξουν άφοβα με τα βότσαλα και την άμμο. Η καθαριότητα του χώρου είναι υποδειγματική και η ευγένεια και προθυμία, τόσο της Ευαγγελίας όσο και των υπέροχων γονιών της, να σας εξυπηρετήσουν και να καλύψουν τις όποιες ανάγκες σας, ανεξάντλητη. Ενδείκνυται το μέρος για οικογένειες με παιδιά. Τους ευχαριστούμε θερμά!